संयुक्त राष्ट्र रेडियो
संयुक्त राष्ट्र रेडियो (United Nations Radio) संयुक्त राष्ट्र संघ की अन्तरराष्ट्रीय रेडियो प्रसारण सेवा है। यह मीडिया संगठनों और रुचि रखने वाले व्यक्तियों को समाचार और फ़ीचर उपलब्ध कराने वाली संयुक्त राष्ट्र की रेडियो सेवा है। संयुक्त राष्ट्र रेडियो के संपादकीय कार्यालय न्यूयॉर्क स्थित संयुक्त राष्ट्र के मुख्यालय में हैं। संयुक्त राष्ट्र रेडियो मुख्यतः विश्व भर में संयुक्त राष्ट्र के कामकाज और गतिविधियों को कवर करता है। संयुक्त राष्ट्र रेडियो को संयुक्त राष्ट्र की तमाम गतिविधियों और छोटी-बड़ी हस्तियों तक असाधारण पहुँच हासिल है। संयुक्त राष्ट्र रेडियो का उद्देश्य संयुक्त राष्ट्र की गतिविधियों की निष्पक्ष कवरेज उपलब्ध कराना है।